42. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 282 της 21 Μαρτ./2 Απρ. 1966 (ΦΕΚ Α΄ 77) Περί καθορισμού της κορυφοξήρας των εσπεριδοειδών ως ασθενείας κατά της οποίας επιβάλλονται υποχρεωτικώς κατασταλτικά κλπ. μέτρα. ΄Εχοντες υπ’ όψιν: 1)Τας διατάξεις του άρθρ. 9 του Νόμ. 6196/1934 περί κωδικοποιήσεως και συμπληρώσεως του Νόμ. 217 «περί καταπολεμήσεως των νόσων των φυτών», 2)τας διατάξεις του Νόμ. 2147/52 «περί προλήψεως και καταστολής των ασθενειών και εχθρών των φυτών και περί οργανώσεως της Φυτοπαθολογικής Υπηρεσίας» και ειδικώτερον το άρθρ. 9, 3)Την υπ’ αριθ. 3/1966 γνωμοδότησιν του Γεωργικού Συμβουλίου του Υπουργείου Γεωργίας, 4)Την υπ’ αριθ. 158/1966 γνωμοδότησιν του Συμβουλίου Επικρατείας προτάσει του επί της Γεωργίας Υπουργού, απεφασίσαμεν και διατάσσομεν: ΄Αρθρον μόνον.-Η κορυφοξήρα των εσπεριδοειδών (DEUTERORHOMA TRACHEIPHILA) ορίζεται ως νόσος καθ’ ης επιβάλλονται καθ’ άπασαν την Επικράτειαν μέτρα κατασταλτικά ή συγχρόνου γενικής καταπολεμήσεως υποχρεωτικής δια πάντας τους ιδιοκτήτας, καλλιεργητάς, ως και πάντας τους εμπορευομένους φυτά εσπεριδοειδών, ή μέρη τούτων πλην καρπών και σπόρων. Εις τον Ημέτερον επί της Γεωργίας Υπουργόν, ανατίθεμεν την δημοσίευσιν και εκτέλεσιν του παρόντος Β.Δ/τος. 